CELEX: 22006D0034
Language: sk
Date: 2006-03-10 00:00:00
Title: Rozhodnutie Spoločného výboru EHP č. 34/2006 z  10. marca 2006 , ktorým sa mení a dopĺňa príloha XIII (Doprava) k Dohode o EHP

1.6.2006   
            
            
               SK
            
            
               Úradný vestník Európskej únie
            
            
               L 147/51
            
         
      ROZHODNUTIE SPOLOČNÉHO VÝBORU EHP
   č. 34/2006
   z 10. marca 2006,
   ktorým sa mení a dopĺňa príloha XIII (Doprava) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú Protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha XIII k dohode bola zmenená a doplnená rozhodnutím Spoločného výboru EHP č. 11/2006 z 27. januára 2006 (1).
            
         
               (2)
            
            
               Nariadenie Európskeho parlamentu a Rady (ES) č. 725/2004 z 31. marca 2004 o zvýšení bezpečnosti lodí a prístavných zariadení (2) bolo rozhodnutím Spoločného výboru EHP č. 14/2005 z 8. februára 2005 (3) začlenené do dohody.
            
         
               (3)
            
            
               Nariadenie Komisie (ES) č. 884/2005 z 10. júna 2005, ktorým sa ustanovujú postupy vykonávania inšpekcií Komisie v oblasti námornej bezpečnosti (4), sa má začleniť do dohody,
            
         ROZHODOL TAKTO:
   Článok 1
   Za bod 56q (nariadenie Európskeho parlamentu a Rady (ES) č. 789/2004) prílohy XIII k dohode sa vkladá tento bod:
   
               „56r.
            
            
               
                  32005 R 0884: nariadenie Komisie (ES) č. 884/2005 z 10. júna 2005, ktorým sa ustanovujú postupy vykonávania inšpekcií Komisie v oblasti námornej bezpečnosti (Ú. v. EÚ L 148, 11.6.2005, s. 25).
               Ustanovenia nariadenia sa na účely tejto dohody vykladajú s touto úpravou:
               V článku 5 ods. 3 sa dopĺňa toto:
               ‚Komisia môže na inšpekcie, ktoré vykonáva, prizvať národných inšpektorov zo zoznamu poskytnutého štátmi EZVO a Dozorný úrad EZVO môže na inšpekcie, ktoré vykonáva, prizvať národných inšpektorov zo zoznamu poskytnutého členskými štátmi ES.
               Komisia a Dozorný úrad EZVO sa pri inšpekciách, ktoré vykonávajú, môžu navzájom vyzvať, aby sa inšpekcie zúčastnili ako pozorovatelia.’“
            
         Článok 2
   Znenie nariadenia (ES) č. 884/2005 v islandskom a nórskom jazyku, ktoré bude uverejnené v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 11. marca 2006 pod podmienkou, že Spoločnému výboru EHP budú zaslané všetky oznámenia podľa článku 103 ods. 1 dohody (5).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 10. marca 2006
      
         
            Za Spoločný výbor EHP
         
         
            predseda
         
         R. WRIGHT
         
      
   
   
      (1)  Ú. v. EÚ L 92, 30.3.2006, s. 34.
   
      (2)  Ú. v. EÚ L 129, 29.4.2004, s. 6.
   
      (3)  Ú. v. EÚ L 161, 23.6.2005, s. 33.
   
      (4)  Ú. v. EÚ L 148, 11.6.2005, s. 25.
   
      (5)  Sú uvedené ústavné požiadavky.